13.6. Flamme
| 13. Teiknefiltra |

### 13.6. Flamme

#### 13.6.1. Oversyn

Figur 17.288. To eksempel på bruk av filteret «flamme»

Eksempel på bruk av filteret

Flammefilteret lager merkverdige, tilfeldige fraktalmønster. Du har ikkje same kontrollen med dette filteret som du har med filteret IFS-fraktal, men så er det enklare å bruke. Du kan styre slumpgeneratoren og velje mellom fleire ulike tema.

| Åtvaring
Diverre har dette filteret ein feil som gjer at det ikkje greier å arbeide med store bilete. Ein rask test viser at filteret arbeider heilt fint på eit 1024 × 768 piksel bilete, men greier ikkje eit bilete på 2 500 × 2 500 pikslar. Det har til nå ikkje vore råd å få utviklaren i tale for å rette feilen.

| Notat
Filteret blei gitt til GIMP i 1997 av Scott Draves, som har opphavsrett til filteret. Du kan finne beskrivinga hans av filteret på Internett på [PLUGIN-FLAMES].

#### 13.6.2. Aktivering

Du har tilgang til filteret frå biletmenyen via Filter → Teikningar → Natur → Flamme

#### 13.6.3. Innstillingar

Figur 17.289. Innstillingane for filteret «Flamme»

Teikne- og kameraparametra blir viste i hovudvindauget. Dei tre første parametra i visinga er lysstyrke, kontrast og gamma. Resultatet av desse vala blir vist i førehandsvisinga. Som oftast er det best å bruke førehandsinnstillingane og korrigere resultatet med fargeverktøya.

Dei andre parametra påverkar teikneprosessen, og blir ikkje viste i førehandsvisinga. Den viktigaste av desse er punkttettleik, som kontrollerer oppløysinga i det teikna mønsteret. Ved hjelp av kameraparametra kan du forstørre og forskyve flammemønsteret til du er nøgd med det du ser i førehandsvisinga. Du kan også lagre og hente fram vellukka flammemønster.

Rediger

  Trykk på denne knappen for å få opp redigeringsvindauget.

  Figur 17.290. Dialogvindauget for flammeredigering

  Dette vindauget viser ni ulike bilete. Det gjeldande mønsteret blir vist i midten medan dei åtte omkrinliggande bileta viser tilfeldige variasjonar av dette mønsteret. Klikkar du på biletet i midten, vil det bli laga åtte nye, tilfeldige mønster. Mønsteret i dei åtte bileta kan endrast ved å bruke glidebrytaren Fart. Dersom du klikkar på eit av dei åtte bileta, vil dette bli flytt til midten og bli det aktive mønsteret. I nedtrekksmenyen Variasjonar kan du velje mellom fleire ulike tema for å lage fraktalane. Endeleg kan du trykke knappen Slump for å lage nye, tilfeldige forslag.

Opna

  Trykk på denne knappen for å hente inn tidlegare lagra innstillingar for dette filteret.

Lagra

  Trykk på denne knappen for å lagre den gjeldande innstillinga for dette filteret.

Teikning

Lysstyrke

  Med denne glidebrytaren bestemmer du kor mørkt (0,0) eller lyst (5,0) mønsteret skal vere.

Kontrast

  Med denne glidebrytaren bestemmer du kontrasten i mønsteret. Skala 0,0 til 5,0.

Gamma

  Med denne glidebrytaren bestemmer du gammaverdien (ein fargekorreksjon i mellomtonene) i mønsteret. Skala 1,0 til 5,0.

Punkttettleik

  Denne glidebrytaren kontrollerar oppløysinga i mønsteret. (Verknaden er ikkje synleg i førehandsvisinga). Ein høg verdi resulterer i ei mjuk, edderkoppnettliknande teikning, medan ein låg verdi gjer at teikninga minner meir om maling med sprayboks.

Overteikning i rommet

  Det ser ut til at dette har noe med detaljutrekningane å gjere. Noen forslag?

Radius for romfilteret

  Det ser ut til at dette har noe med detaljutrekningane å gjere. Noen forslag?

Fargekart

  I denne nedtrekksmenyen kan du velje mellom ulike måtar å fargelegga flammemønsteret:

  - Den fargeovergangen som er vist i verktøykassa.

  - Ein del ferdigdefinerte fargekart.

  - Fargane frå eit bilete som var opna då filteret blei aktivert.

Kamera

Zoom

  Denne glidebrytaren blir brukt for å forstørra eller forminska flammemønsteret.

X, Y

  Blir brukte for å flytte flammemønsteret rundt om i biletet ved å bestemme x- og y-koordinata for mønsteret.

13.5. Massiv støy |  | 13.7. IFS-Fraktal

Report an error in Bugzilla